MT Il-Ġurnal Uffiċjali tal-Unjoni Ewropea C 176/5

Informazzjoni fil-qosor ikkomunikata mill-Istati Membri dwar l-għajnuniet mill-Istat mogħtija skond ir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat tal-KE għall-impriżi żgħar u ta' daqs medju attivi fil-produzzjoni ta' prodotti agrikoli

2009/C 176/03

Għajnuna Nru: XA 036/08

Stat Membru: L-Italja

Reġjun: Il-Provinċja awtonoma ta' Bolzano

Titlu tal-iskema ta' għajnuna jew isem l-impriża benefiċjarja ta' għajnuna individwali: Criteri e modalità per la concessione di aiuti per l’organizzazione e l’esecuzione del servizio di raccolta delle carcasse animali

Bażi Ġuridika: Articolo 5, comma 6, della legge provinciale 14 dicembre 1999, Nru 10, e successive modifiche (L-Artikolu 5, (6) tal-Liġi Provinċjali ta' l-14 ta' Diċembru 1999, Nru 10 u tibdiliet suċċessivi)

Nefqa annwali ppjanata għall-iskema jew ammont annwali kumplessiv tal-għajnuna individwali mogħtija lill-impriża: —

Nefqa annwali tal-iskema ta' għajnuniet: EUR 1 200 000

L-intensità massima tal-għajnuna: 75 % u 100 %

Data tal-applikazzjoni: L-1 ta' Jannar 2008

Tul ta' żmiem tal-iskema jew tal-għajnuna individwali: L-31 ta' Diċembru 2013

L-għan tal-għajnuna: L-Artikolu 16, (1), (d), (f)

Settur(i) konċernat(i): Trobbija ta' bovini għall-ħalib, ta' bovini oħra, ta' żwiemel u ta' equidae oħrajn, ta' camelidae, ta' ovini u kaprini, ta' suini/ħnieżer, ta' tjur u ta' annimali ohrajn

Isem u indirizz tal-awtorità li tagħti l-għajnuna:

Provincia autonoma di Bolzano Ripartizione provinciale agricoltura Via Brennero 6 39100 Bolzano ITALIA

Websajt: http://www.provincia.bz.it/agricoltura/3112/publ/publ_getreso.asp?PRES_ID=93488

Id-Direttur għat-Tqassim Martin PAZELLER

Għajnuna Nru: XA 80/08

Stat Membru: L-Italja

Aġenzija: ISMEA, Istituto di servizi per il mercato agricolo ed agroalimentare

Titlu tal-iskema ta’ għajnuna jew isem il-kumpanija li tirċievi l-għajnuna individwali: Agevolazioni per il subentro in agricoltura, parte investimenti nelle aziende agricole di produzione primaria

Bażi ġuridika: Delibera del Consiglio di Amministrazione per l’adeguamento degli interventi di cui al Decreto Legislativo 21 aprile 2000, n. 185, Titolo I, Capo III ai Reg. (CE) n. 70/2001 e 1857/2006.

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija: In-nefqa annwali ppjanata hija ta’ madwar EUR 20 miljun.

Is-self issussidjat, li t-tul tiegħu jvarja minn 5 sa 10 snin (dan jista’ jiżdied sa 15-il sena, iżda għal proġetti fis-settur ta’ produzzjoni agrikolu biss), għandu jitħallas lura f’arretrati kull sitt xhur bl-istess ħlas.

Ir-rata ta’ interess applikabbli ġiet stabbilita għal 36 % tar-rata ta’ referenza ppublikata kull xahar fil-Ġurnal Uffiċjali ta’ l-Unjoni Ewropea.

Intensità massima tal-għajnuna: L-għajnuna li tista’ tingħata għat-twettiq tal-pjanijiet ta’ kummerċ tikkonsisti f’self issussidjat u għotjiet. Il-parti tal-għajnuna li tista’ tinkiseb lura (jiġifieri l-ammont ta’ self issussidjat) għandha tkun talanqas 50 % tal-għajnuna totali mogħtija.

Għal investimenti f’impriżi agrikoli, il-livelli ta’ intensità massima li ġejjin japplikaw:

— 60 % tal-investimenti eliġibbli fiż-żoni żvantaġġati jew fiż-żoni, kif imsemmija fl-Artikolu 36(a)(i), (ii) u (iii) tar-Regolament (KE) Nru 1698/2005, magħżulin mill-Istati Membri skond l-Artikoli 50 u 94 ta' dak ir-Regolament;

— 50 % tal-investimenti eliġibbli f'żoni oħrajn.

F’kull każ, l-ammont massimu ta' għajnuna mogħtija lill-impriża individwali m'għandhiex taqbeż l-EUR 400 000 matul kwalunkwe perjodu ta' tliet snin, jew EUR 500 000 jekk l-impriżi jinsabu f'żoni żvantaġġati jew f’żoni msemmija fl-Artikolu 36(a)(i), (ii) u (iii) tar-Regolament (KE) Nru 1698/2005, kif stabbilit mill-Istati Membri skond l-Artikoli 50 u 94 ta’ dak ir-Regolament.

L-investiment għandu jsir sa 5 snin minn meta l-bidwi żagħżugħ jieħu l-farm f’idu.

L-għajnuna mogħtija għandha tkun konformi mal-projbizzjonijiet u restrizzjonijiet applikabbli skond ir-Regolamenti tal-Kunsill dwar l-organizzazzjonijiet komuni tas-suq.

L-għajnuna ma għandhiex tingħata għal:

— ix-xiri ta’ drittijiet ta’ produzzjoni, annimali jew pjanti annwali;

— it-tħawwil ta’ pjanti annwali;

— il-produzzjoni ta’ prodotti li jimitaw jew li jistgħu jissostitwixxu l-ħalib u l-prodotti tal-ħalib.

Data tal-implimentazzjoni: L-iskema se tidħol fis-seħħ fit-18 ta’ Frar 2008 jew fil-ġurnata wara r-rikonoxximent formali tal-Kummissjoni li rċeviet is-sommarju, li jġib numru ta’ identifikazzjoni.

Tul ta’ żmien tal-iskema jew l-għoti tal-għajnuna individwali: 6 snin

Għan tal-għajnuna: Għall-inkoraġġiment ta’ kummerċjanti ġodda u produzzjoni fl-agrikoltura.

L-ispejjeż li ġejjin huma eliġibbli għall-għajnuna:

Fis-settur ta’ produzzjoni primarja, l-għajnuna tista' tingħata għax-xiri tal-art, għajr għal art għal finijiet ta' kostruzzjoni, li jilħaq sa 10 % tal-ispejjeż eliġibbli għall-investiment.

Fil-każ tas-settur ta’ produzzjoni primarja, id-dispożizzjoni tar-Regolament (KE) Nru 1857/2006 li kien jeżenta din l-iskema kien l-Artikolu 4.

Is-settur(i) konċernat(i): L-agrikoltura: produzzjoni primarja

Isem u indirizz tal-awtorità li qed tagħmel l-għotja: ISMEA

Indirizz tal-internet:

Via C. Celso 6

00161 Roma RM

ITALIA

Indirizz amministrattiv:

Via C. Celso 183

00161 Roma RM

ITALIA

Indirizz tal-internet: www.ismea.it

Id-deċiżjoni mehmuża tal-bord maniġerjali għandha tkun disponibbli fil-websajt ta’ l-ISMEA. Il-ħolqa diretta se tintbagħat dalwaqt.

Tagħrif ieħor: L-iskema preżenti tinvolvi l-adattament tal-għajnuna mill-Istat N 336/2001, approvata mill-Kummissjoni Ewropea fit-13 ta’ Frar 2003, skond id-dispożizzjonijiet Komunitarji ġodda (Regolamenti (KE) Nru 1857/2006 u 70/2001) dwar l-ipproċessar u l-kummerċjalizzazzjoni tal-prodotti agrikoli. L-adattament jikkonċerna partikolarment it-tliet miżuri li ġejjin: għajnuna għal investimenti f’azjendi agrikoli u dawk fl-ipproċessar u fil-kummerċjalizzazzjoni ta’ prodotti agrikoli, assistenza teknika u l-ħolqien ta’ għajnuna għal bdiewa żgħażagħ.

Id-dokumenti li ġejjin għandhom jiġu sottomessi lill-Kummissjoni:

skeda b’informazzjoni fil-qosor għall-għajnuna ta’ investiment għal produzzjoni primarja fl-ambitu tar-Regolament (KE) Nru 1857/2006;

skeda b’informazzjoni fil-qosor għall-għajnuna ta’ investiment għall-ipproċessar u l-kummerċjalizzazzjoni tal-prodotti agrikoli fl-ambitu tar-Regolament (KE) Nru 70/2001;

skeda b’informazzjoni fil-qosor għall-għajnuna teknika fl-ambitu tar-Regolament (KE) Nru 1857/2006;

skeda b’informazzjoni fil-qosor għall-għoti ta’ għajnuna għall-istabbiliment tal-bdiewa żgħażagħ fl-ambitu tar-Regolament (KE) Nru 1857/2006.

L-iskema tinvolvi wkoll l-għoti ta’ l-għajnuna għall-assistenza teknika għall-ipproċessar u l-kummerċjalizzazzjoni ta’ prodotti agrikoli, skond ir-Regolament (KE) Nru 1998/2006 (għajnuna de minimis), u għajnuna ta’ investiment għal turiżmu rurali, f’konformità ma’ l-istess Regolament.

Direttur Ġenerali Salvatore PETROLI

Għajnuna Nru: XA 88/08

Stat Membru: Il-Belġju

Reġjun: Il-Fjandri

Titolu tal-iskema ta’ għajnuna jew isem il-kumpanija li tirċievi l-għajnuna individwali: Vlaams Varkensstamboek vzw

Bażi ġuridika: Decreet van 21 december 2007 houdende de algemene uitgavenbegroting van de Vlaamse Gemeenschap voor het begrotingsjaar 2008

Koninklijk besluit van 2 september 1992 betreffende de verbetering van fokvarkens

Ministerieel besluit van 3 september 1992 betreffende de verbetering van de fokvarkens

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija: EUR 457 000

Intensità massima tal-għajnuna: Sa 100 % tal-ispejjeż amministrattivi għal-ħolqien u ż-żamma tar-reġistri tal-bhejjem.

Sa 70 % tal-ispejjeż ta’ testijiet magħmula minn jew f’isem partijiet terzi biex tiġi determinata il-kwalità ġenetika jew ir-rendiment tal-bhejjem; m’hemmx eżenzjoni għall-għoti ta’ għajnuna biex jitkopru l-ispejjeż tal-ispezzjonijiet meħuda mis-sid tal-bhejjem jew spezzjonijiet ta’ rutina għal kwalità tal-ħalib.

Data tal-implimentazzjoni: L-għajnuna tista’ tingħata sa mill-1 ta’ Marzu u, l-aktar kmieni, 15-il ġurnata wara s-sottomissjoni tal-applikazzjoni.

L-għajnuna tista’ tingħata permezz ta’ digriet ta’ implimentazzjoni. Dawn id-digrieti jitħejjew annwalment. Għandu jitfassal abbozz ta’ digriet dwar l-implimentazzjoni, u għandu jinkludi “standstill” clause.

Tul ta’ żmien tal-iskema jew l-għoti tal-għajnuna individwali: Is-sussidju għandu jingħata fil-perjodu sal-31 ta’ Diċembru 2008.

Għan ta’ l-għajnuna: Il-Vlaams Varkensstamboek (VVS) hija assoċjazzjoni rikonoxxuta li ma tagħmilx profitt u li żżomm ir-reġistri tal-merħla aġġornati għal razez differenti ta’ ħnieżer. Ġie indikat li se tuża l-għajnuna biex tħallas l-ispejjeż amministrattivi għal ħolqien u ż-żamma tar-reġistri tal-bhejjem, id-dħul ta’ dejta ta’ wild ġdid u dejta ġinekoloġiċi fid-database, u l-ħruġ ta’ ċertifikati żutekniċi u tal-pedigree.

Il-VVS twettaq ukoll testijiet għad-determinazzjoni tal-kwalità ġenetika jew tar-rendiment tal-istokk riproduttiv. Isiru tliet tipi ta’ testijiet:

Il-miżura hija skont l-Artikolu 16 tar-Regolament (KE) Nru 1857/2006 u tissodisfa l-kundizzjonijiet tiegħu.

L-Artikolu16(1)(a): għajnuna bir-rata sa 100 % biex tkopri l-ispejjeż amministrattivi għall-ħolqien u ż-żamma tar-reġistri tal-bhejjem.

L-Artikolu 16(1)(b): għajnuna bir-rata sa 70 % tal-ispejjeż tat-testijiet magħmula minn jew f'isem partijiet terzi, id-determinazzjoni tal-kwalità ġenetika jew r-rendiment tal-bhejjem, bl-eċċezzjoni ta' kontrolli mwettqa mis-sidien tal-bhejjem u kontrolli ta' rutina tal-kwalità tal-ħalib.

Is-settur(i) konċernat(i): It-trobbija tal-bhejjem

Isem u indirizz tal-awtorità li tagħti l-għajnuna:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan 35, bus 40 1030 Brussel BELGIË

Indirizz tal-internet: http://www2.vlaanderen.be/ned/sites/landbouw/info/steun/eu.html

Tagħrif ieħor: —

Segretarju-Ġenerali Jules VAN LIEFFERINGE

Għajnuna Nru: XA 415/08

Stat Membru: Ir-Renju Unit

Reġjun: L-Ingilterra

Titlu tal-iskema ta’ għajnuna jew isem il-kumpanija li tirċievi l-għajnuna individwali: West Wight Landscape Partnership Through the eye of the Needles Scheme

Bażi ġuridika: The National Heritage Act 1997

In-nefqa annwali ppjanata skont l-iskema jew l-ammont kumplessiv tal-għajnuna individwali mogħtija lill-kumpanija:

Diċembru 2008-Marzu 2009 GBP 415 000 April 2009-Marzu 2010 GBP 610 395 April 2010-Marzu 2011 GBP 691 666 April 2011-Marzu 2012 GBP 12 446 Total GBP 1 729 507

L-intensità massima tal-għajnuna: 100 % fejn l-għotja tingħata għall-konservazzjoni ta’ karatteristiċi ta’ wirt mhux produttiv f’konformità mal-Artikolu 5. Madankollu, ir-rata massima ta’ għotja għandha titnaqqas f’konformità mar-rati stabbiliti f’Artikolu 5 tar-Regolament tal-Kummissjoni Nru 1857/2006 fejn l-għajnuna hija produttiva.

Id-data tal-implimentazzjoni: L-iskema għandha tiftaħ l-applikazzjonijiet fl-10 ta’ Diċembru 2008

Tul ta’ żmien tal-iskema jew tal-għoti tal-għajnuna individwali: L-iskema għandha tibda fl-10 ta’ Diċembru 2008 jew id-data li l-Kummissjoni tpoġġi d-dettalji tal-iskema fuq il-websajt tal-Kummissjoni. Tagħlaq fil-31 ta' Marzu 2012. L-aħħar ħlas għandu jsir fil-31 ta' Marzu 2012.

L-għan tal-għajnuna: Għan Ewlieni

Sabiex jiġi pprovdut appoġġ għall-miżuri li għandhom jikkonservaw u jtejbu l-karattru tal-pajsaġġ u l-karatteristiċi importanti tal-wirt taż-żona tal-West Wight.

Sabiex jiġu promossi l-għarfien dwar u t-tgawdija tal-pajsaġġ, tal-bijodiversità u tal-wirt kulturali tal-West Wight.

L-għajnuna għandha titħallas f’konformità mal-Artikolu 5 Konservazzjoni tal-pajsaġġ u tal-bini tradizzjonali

Sabiex jiġi provdut appoġġ għall-konservazzjoni u għat-titjib tal-ambjent naturali. Dan għandu jitħallas f’konformità mal-Artikolu 4 tar-Regolament (KE) 1857/2006

Is-settur(i) konċernat(i): Settur agrikolu

L-iskema tapplika għan-negozji attivi fil-produzzjoni tal-prodotti agrikoli. In-negozji eliġibbli għandhom jiġu klassifikati bħala “impriża żgħira jew ta’ daqs medju” li jfisser li l-benefiċjarji ta’ din l-iskema (għal kuntrarju ta’ minn jipprovdi s-servizz) għandhom ikollhom anqas minn 250 ħaddiema, anqas minn 50 miljun Euro fi dħul annwali jew ishma tal-karta tal-bilanċ ta’ 43 miljun euros, u li ma jkunux jippartjenu lill-kumpaniji oħra b’rata ta’ aktar minn 25 %. Is-sottosetturi kollha huma eliġibbli għat-tipi kollha ta’ għajnuna bl-eċċezzjoni tal-manifattura u l-kummerċjalizzazzjoni tal-prodotti li jimitaw jew jissostitwixxu l-ħalib jew prodotti tal-ħalib.

L-isem u l-indirizz tal-awtorità li qed tagħti l-għajnuna:

Heritage Lottery Fund (HLF) South East Regional Office 7 Holbein Place London SW1W 8NR UNITED KINGDOM

Il-korp statutorju responsabbli għall-iskema huwa:

Isle of Wight Council Floor 3 County Hall Newport (Isle of Wight) PO30 1UD UNITED KINGDOM

L-organizzazzjoni li qed tħaddem l-iskema hija:

Isle of Wight Council Floor 3 County Hall Newport (Isle of Wight) PO30 1UD UNITED KINGDOM

Websajt: http://www.westwight.org/WWLP%20State%20Aid%20Submission_201008.doc

Jew inkella, tista' żżur il-websajt ċentrali tar-Renju Unit għall-għajnuna mill-Istat fil-qasam agrikolu.

www.defra.gov.uk/farm/policy/state-aid/setup/exist-exempt.htm

Tagħrif ieħor: Aktar tagħrif iddettaljat dwar l-eliġibbiltà u r-regoli għall-iskema jinsabu fuq il-ħoloq virtwali li jidhru hawn fuq.

Il-“West Wight Landscape Partnership Through the eye of the Needles Scheme” tipprovdi assistenza wkoll lill-kummerċjanti mhux agrikoli u lill-kummerċjanti li qegħdin fl-ipproċessar agrikolu u dawk fil-kummerċ, l-iva għall-għajnuna mill-Istat tingħata skont ir-Regolament KE 1998/2006 u NN 11/2002 (National Heritage Memorial Fund)

Għajnuna Nru: XA 433/08

L-Istat Membru: Il-Ġermanja

Ir-reġjun: Mecklenburg-Vorpommern

It-titlu tal-iskema tal-għajnuna jew isem l-impriża li qed tirċievi l-għajnuna individwali: Gewährung von Beihilfen nach der Satzung der Tierseuchenkasse Mecklenburg-Vorpommern

Il-bażi legali: Satzung der Tierseuchenkasse von Mecklenburg-Vorpommern über die Gewährung von Beihilfen für das Jahr 2009 -Beihilfesatzung- (abbozz li għadu ma ġiex ippubblikat)

Infiq annwali ppjanat skont l-iskema jew l-ammont kumplessiv tal-għajnuna individwali mogħtija lill-impriża: EUR 2,49 miljun

L-intensità massima tal-għajnuna: Sa massimu ta’ 100 %

Id-data tal-implimentazzjoni: Mill-pubblikazzjoni tal-informazzjoni fuq l-internet mill-Kummissjoni skont l-Artikolu 20(1) tar-Regolament (KE) Nru 1857/2006, iżda mhux qabel l-1 ta’ Jannar 2009

It-tul ta' żmien tal-iskema jew tal-għotja tal-għajnuna individwali: Sal-31 ta’ Diċembru 2009

L-għan tal-għajnuna: Il-mard tal-annimali (l-Artikolu 10 tar-Regolament (KE) Nru 1857/2006)

Is-setturi ekonomiċi kkonċernati: A104 – Il-produzzjoni tal-annimali

Isem u indirizz tal-awtorità li qed tagħti l-għajnuna:

Tierseuchenkasse Mecklenburg-Vorpommern Anstalt des Öffentlichen Rechts Behördenzentrum Block C Neustrelizer Straße 120 17033 Neubrandenburg DEUTSCHLAND

Is-sit tal-internet: http://service.mvnet.de/_php/download.php?datei_id=5215

Tagħrif ieħor: —